## Odluka o izmjeni Odluke o utvrđivanju granica vodnih područja

### NN 98/1998 (20.7.1998.), Odluka o izmjeni Odluke o utvrđivanju granica vodnih područja

# VLADA REPUBLIKE HRVATSKE

Na temelju članka 15. stavka 3. Zakona o vodama ("Narodne novine", broj
107/95), Vlada Republike Hrvatske je na sjednici održanoj 16. srpnja 1998.
godine, donijela

## **ODLUKU**

### **O IZMJENI ODLUKE O UTVRĐIVANJU GRANICA VODNIH PODRUČJA**

I.

U Odluci o utvrđivanu granica vodnih područja ("Narodne novine", broj
20/96) točka III. mijenja se i glasi:

"III.

Unutar granica vodnog područja sliva Save nalaze se područja:

1. Brodsko-posavske županije, Požeško-slavonske županije, Bjelovarsko-bilogorske
županije, Sisačko-moslavačke županije, Zagrebačke županije, Krapinsko-zagorske
županije, Karlovačke županije

2. dijelova županija i to:

a) Vukovarsko-srijemske županije i to:

- gradovi: Vinkovci, Županja i

- općine: Andrijaševci, i Babina Greda, Bošnjaci, Cerna, Gradište, Gunja,
Drenovci, Ivankovo, Nijemci, Otok, Privlaka, Tovarnik, Stari Jankovci,
Stari Mikanovci, Vođinci i Vrbanja;

b) Osječko-baranjske županije i to:

- grad Đakovo i

- općine: Strizivojna, Trnava i

- dijelovi općina: Levanjska Varoš, Drenje, Gorjani, Viškovci i Semeljci
do vododjelnice;

c) Koprivničko-križevačke županije i to:

- grad Križevci

- općine: Kalnik, Sveti Ivan Žabno, Sveti Petar Orehovec;

d) Varaždinske županije i to:

- općine: Breznica, Breznički Hum, Visoko;

e) Ličko-senjske županije i to:

- dijela općine Plitvička jezera (sjedište Korenica)".

II.

Točka IV. mijenja se i glasi:

"IV.

Unutar granica vodnog područja slivova Drave i Dunava nalaze se područja:

1. Virovitičko-podravske županije i Međimurske županije

2. dijelova županija i to:

a) Osječko-baranjske županije i to:

- gradovi: Beli Manastir, Belišće, Donji Miholjac, Našice, Osijek i
Valpovo

- općine: Antunovac, Bilje, Bizovac, Čeminac, Darda, Draž, Đurđenovac,
Erdut, Ernestinovo, Feričanci, Kneževi Vinogradi, Koška, Magadenovac, Marijanci,
Petelovac, Petrijevci, Podgorač, Podravska Moslavina, Popovac, Punitovci,
Vladislavci, Viljevo, Vuka i

- dijelovi općina: Drenje, Gorjani, Levanjska Varoš, Viškovci i Semeljci
do vododjelnice;

b) Koprivničko-križevačke županije i to:

- gradovi: Đurđevac, Koprivnica i

- općine: Drnje, Đelekovac, Ferdinandovac, Gola, Hlebine, Kalinovac,
Kloštar Podravski, Koprivnički Ivanec, Legrad, Molve, Novigrad Podravski,
Novo Virje, Peteranec, Rasinja, Sokolovac, Virje;

c) Varaždinske županije i to:

- gradovi: Ivanec, Lepoglava, Ludbreg, Novi Marof, Varaždin, Varaždinske
Toplice i

- općine: Bednja, Beretinec, Cestica, Donja Voća, Donji Martijanec,
Gornji Kneginec, Jalžabet, Klenovnik, Ljubeščica, Mali Bukovec, Maruševac,
Petrijanec, Sračinec, Sveti Đurđ, Sveti Ilija, Trnovec Bartolovečki, Veliki
Bukovec, Vidovec, Vinica;

d) Vukovarsko-srijemske županije i to:

- gradovi: Ilok, Vukovar i

- općine: Bogdanovci, Borovo, Jarmina, Lovas, Nuštar, Tompojevci, Tordinci,
Trpinja".

III.

Točka V. mijenja se i glasi:

"V.

"Unutar granica vodnog područja primorsko-istarskih slivova nalaze se
područja:

1. Istarske županije, Primorsko-goranske županije i

2. dijelova županija i to:

a) Ličko-senjske županije:

- gradovi: Gospić, Novalja, Otočac i Senj

- općine: Brinje, Donji Lapac, Karlobag, Lovinac, Perušić, Udbina, Vrhovine

- dio općine Plitvička jezera (sjedište Korenica);

b) Zadarske županije:

- dio općine Gračac (izvorište Une)".

IV.

Točka VI. mijenja se i glasi:

"VI.

Unutar granica vodnog područja dalmatinskih slivova nalaze se područja:

1. Šibensko-kninske županije, Splitsko-dalmatinske županije, Dubrovačko-neretvanske
županije i

2. dijelova Zadarske županije i to:

- gradovi: Benkovac, Biograd na Moru, Nin, Obrovac, Pag, Zadar i

- općine: Bibinje, Kali, Galovac, Jasenice, Kukljica, Lišane Ostrovičke,
Novigrad, Pakoštane, Pašman, Polača, Poličnik, Posedarje, Povljana, Preko,
Privlaka, Ražanac, Sali, Stankovci, Starigrad, Sukošan, Sveti Filip i Jakov,
Škabrnje, Tkon, Vir, Zemunik Donji;

- dio općine Gračac (bez izvorišta Une)".

V.

Ova Odluka stupa na snagu osmog dana od dana objave u "Narodnim novinama".

Klasa: 015-02/96-01/02
Urbroj: 5030116-98-2
Zagreb, 16. srpnja 1998.

Predsjednik
**mr. Zlatko Mateša,** v. r.

Odluka, NN 98/1998-1349